8. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ. 425/278 της 19 Μαρτ./12 Απρ.  1993 (ΦΕΚ Β΄ 253) Όροι και προϋποθέσεις χορήγησης έγκρισης φορολογικού εκπροσώπου. Έχοντας υπόψη: 1.Τις διατάξεις του άρθρ. 63 και της παρ. 3 του άρθρ. 64 του νόμου «Εναρμόνιση προς το Κοινοτικό δίκαιο του φορολογικού καθεστώτος των πετρελαιοειδών προϊόντων, αλκοόλης και αλκοολούχων ποτών και βιομηχανοποιημένων καπνών», σχετικά με τις προϋποθέσεις χορήγησης έγκρισης προσώπου ως φορολογικού εκπροσώπου. 2.Την αριθ. Τ. 8612/2439/30.12.1992 απόφαση του Υπουργού των Οικονομικών. 3.Τις απόψεις πάνω στα θέματα αυτά των ενδιαφερομένων τάξεων, καθώς και τη σχετική εισήγηση της υπηρεσίας. 4.Την αριθ. Υ . 1847/1078399/0001/7.8.92 Κοινή Απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων Υπουργού Οικονομικών, στους Υφυπουργούς Οικονομικών» (ΦΕΚ 525/Β/14.8.1992), αποφασίζουμε: Όροι και προϋποθέσεις έγκρισης Άρθρ.1.-Τα φυσικά ή νομικά πρόσωπα, τα οποία εξουσιοδοτούνται από εγκεκριμένο αποθηκευτή άλλου Κράτους - μέλος για τη διεκπεραίωση των φορολογικών υποχρεώσεων επί των αποστελλομένων υπό καθεστώς αναστολής προϊόντων στη χώρα μας, πρέπει προκειμένου να αναγνωρισθούν ως φορολογικοί εκπρόσωποι κατά την έννοια του άρθρ. 63 του νόμου, να υποβάλλουν στην Τελωνειακή Περιφέρεια της έδρας δραστηριότητάς τους, τα ακόλουθα δικαιολογητικά: α)Αίτηση με βάση το συνημμένο υπόδειγμα του Παραρτήματος Ι. β)Πληρεξούσιο ή άλλο έγγραφο του εγκεκριμένου αποθηκευτή άλλου Κράτους - μέλους, από το οποίο να προκύπτει η κατά τα παραπάνω εξουσιοδότηση. (Μετά τη σελ. 358,962) Σελ. 358,963 Τεύχος 1175-Σελ.85 Ειδικός Φόρος Κατανάλωσης 28.Ζ.η.8 γ)Εγγύηση, το ύψος της οποία θα καλύπτει το σύνολο του ποσού του Ειδικού Φόρου Κατανάλωσης των παραλαμβανομένων κάθε φορά προϊόντων. Η εγγύηση αυτή μπορεί, κατ’ επιλογή του ενδιαφερομένου, να είναι τραπεζική, χρηματική, εμπράγματη ή ασφαλιστήριο συμβόλαιο. δ)Δήλωση, με την οποία θα αναλαμβάνει την υποχρέωση τήρησης των διατάξεων του άρθρ. 3 της παρούσας. Αρμόδια Αρχή - Έλεγχος  - Εποπτεία Άρθρ.2.-1.Η με βάση τα παραπάνω στοιχεία, έγκριση προσώπου ως φορολογικού εκπροσώπου καταχωρείται κατ’ αύξοντα αριθμό σε ειδικό βιβλίο της οικείας Τελωνειακής Περιφέρειας και εκδίδεται σχετική έγκριση ως το συνημμένο υπόδειγμα του Παραρτήματος ΙΙ. 2.Ο έλεγχος και η εποπτεία της δραστηριότητας του φορολογικού εκπροσώπου, ασκείται από την Τελωνειακή Αρχή, στη χωρική δικαιοδοσία της οποίας βρίσκεται η έδρα του φορολογικού εκπροσώπου. Για τις Νομαρχίες, στις οποίες λειτουργούν περισσότερες της μιας Τελωνειακές Αρχές, η εποπτεία και ο έλεγχος ασκείται ως εξής: α.Νομαρχία Πειραιά. -για τα πετρελαιοειδή προϊόντα από το ΙΒ΄ Τελωνείο Ελευθέρων Τελωνειακών Συγκροτημάτων. -για την αλκοόλη και αλκοολούχα ποτά από το Β΄ Τελωνείο. -για τα βιομηχανοποιημένα καπνά από το Α΄ Τελωνείο. β.Νομαρχία Θεσσαλονίκης. -για τα πετρελαιοειδή προϊόντα από το ΣΤ΄ Τελωνείο Ελευθέρων Τελωνειακών Συγκροτημάτων. -για την αλκοόλη, αλκοολούχα ποτά και βιομηχανοποιημένα καπνά από το Β΄ Τελωνείο Εισαγωγής και Αποταμίευσης. 3.Η έγκριση εκδίδεται σε 4 αντίτυπα εκ των οποίων το αντίτυπο Νο 1 παραδίδεται στο δικαιούχο, το αντίτυπο Νο 2 αποστέλλεται στο Τελωνείο που θα ελέγχει τον φορολογικό εκπρόσωπο, το αντίτυπο Νο 3 παραμένει στην Τελωνειακή Περιφέρεια και το αντίτυπο Νο 4 διαβιβάζεται στην αρμόδια Υπηρεσία του Υπουργείου Οικονομικών. Υποχρεώσεις φορολογικού εκπροσώπου Άρθρ.3.-Ο φορολογικός εκπρόσωπος αναλαμβάνει την υποχρέωση: α)Να τηρεί ειδικό βιβλίο καταχώρησης θεωρημένο από την αρμόδια Τελωνειακή Αρχή, στο οποίο θα καταχωρεί: Σελ. 358,964 Τεύχος 1175-Σελ.86 -το ποσό των Ειδικών Φόρων Κατανάλωσης που κατέβαλε για λογαριασμό κάθε εγγεγραμμένου ή μη επιτηδευματία, χωριστά. -την ποσότητα και αξία των προϊόντων. -τη διεύθυνση των παραληπτών. -το αντίστοιχο ΣΔΕ που καλύπτει κάθε παραλαβή. -τον αριθμό του ΕΔΕ, βάσει του οποίου βεβαιώθηκε και εισπράχθηκε ο φόρος και τέλος. -το Τελωνείο στο οποίο καταβλήθηκε ο Ειδικός Φόρος Κατανάλωσης. β)Να δέχεται και να διευκολύνει οποιοδήποτε έλεγχο της Τελωνειακής Αρχής και να συμμορφώνεται προς τις υποδείξεις της. Ανάκληση έγκρισης Άρθρ.4.-Η κατά τα παραπάνω παρεχόμενη έγκριση προσώπου ως φορολογικού εκπροσώπου παύει να ισχύει, εφόσον εξέλειπαν μερικά ή ολικά οι προϋποθέσεις επί των οποίων βασίσθηκε η παροχή της ή όταν το πρόσωπο αυτό δεν συμμορφώνεται με τις υποχρεώσεις του, που απορρέουν από το νόμο ή την παρούσα. Η ανάκληση αυτή επάγεται έννομα αποτελέσματα από την επομένη της κοινοποίησής της στον ενδιαφερόμενο. Κατάργηση διατάξεων - Έναρξη ισχύος Άρθρ.5.-1.Το άρθρ. 19 της αριθ. Τ. 8612/2432/ 3012/1992 Υπουργικής Απόφασης καταργείται από την έναρξη ισχύος της παρούσας (ανωτ. αριθ. 2). Η υπό της Δ/10/2/5.1.1993 Α.Υ .Ο. προβλεπόμενη προθεσμία παρατείνεται μέχρι και 31 Μαρτ. 1993. 2.Η ισχύς της απόφασης αυτής αρχίζει από 19 Μαρτ. 1993. Από τις διατάξεις της παρούσας δεν προκαλείται δαπάνη στον Κρατικό Προϋπολογισμό. 28.Ζ.η.8 Ειδικός Φόρος Κατανάλωσης